Jooksev info, ülesannete arhiiv, õppematerjalid
#000000
Eesti seitsmeliikmeline meeskond osales väga edukalt rahvusvahelisel maateaduste olümpiaadil
#000001
25. – 30. augustil toimunud virtuaalne rahvusvaheline maateaduste olümpiaad (IESO) lõppes Eestile väga edukalt. Varasemalt tavaksolnud medalite jaotamise asemel rühmitati sel aastal osavõtjate tulemused kolme põhikategooriasse: suurepärane (mis võiks vastata kuldmedalile), väga hea (hõbe) ja hea (pronks), ülejäänuid võistlejaid punktide alusel ei järjestatud. Kõik Eesti võistlejad saavutasid individuaaltestis (Data Mining Test / andmekaeve test) edukaid tulemusi. Gustav Adolfi Gümnaasiumi õpilase Anna Milena Linder’i (õp Katri Mirski) tulemus klassifitseerus kategooriasse “suurepärane”, seega võib öelda, et Eesti osavõtja on rahvusvaheliselt maateaduste olümpiaadilt toonud koju kuldmedali. Varasemal kahel aastal on kõik Eesti meeskonna liikmed samuti toonud koju medalid, aga tollal hõbeda- ja pronksivärvi.
#000002
Olümpiaadil toimus ka mitmeid teisi lühemaid või pikemaid meeskondlikke võistlusi. Üheks olulisemaks meeskondlikuks võistluseks sel aastal oli National Team Field Investigation (rahvusmeeskonna väliuuring). Vastavalt reglemendile pidi rahvusmeeskond sooritama omavalitud teemal väliuuringu kasutades selleks moodsaid uurimisvahendeid, analüüsima saadud andmestikku ning selle kohta koostama esitluse. Eesti meeskond uuris mõne päeva jooksul Pakri poolsaarel graptoliit-argilliidi lagunemisega seonduvaid looduslikke protsesse. Uuringuteema ja esitlus olid sedavõrd edukad, et Eesti meeskond paigutus kategoorias „suurepärane“ lausa esimeseks ning sai hindajatelt rohkesti kiidusõnu. Meeskonda kuulusid Anna Milena Linder, Geteli Hanni, Ats Marek Tender ja Mikk Rooden.
#000004
Rahvusliku meeskonna väliuuringute järjestus – Eesti meeskond sai kuldmedaligrupis omaette kuldmedali
#000005
Eesti uuringumeeskond koos välijuhendajatega (üks meeskonnaliige – M. Rooden on pildilt puudu)
#000006
Eesti meeskonna väliuuringu ala Pakri pangal.
#000007
Kuna sel aastal olid võistlused täielikult virtuaalsed, siis Eesti meeskonna liikmed osalesid olümpiaadil enamasti kodust. Üksikud riigid olid õpilasi üritanud ka koondada nn. klassiruumidesse. Enamus meie meeskonna treeningutest toimus samuti interneti vahendusel, korra saime kokku TTÜ Geoloogia instituudis ja väliuuringu meeskonnaliikmetega ka välitöödel Pakris. Saavutatud tulemused annavad märku, et teatud mööndustega on võimalik virtuaalselt läbi viia võistlusi isegi sellisel komplekse, „käed-küljes“ alal nagu maateadused. Samas on muidugi selge, et kivimite, mineraalide ja fossiilide äratundmise võistlusi ning füüsikalis-keemilisi katseid geoloogiavallas siiski läbi ekraani nauditavalt ja arendavalt teha pole tänapäeval veel võimalik.
#000010
Suured tänud kõigile osavõtjatele, kes Eesti maateadusi ja meie kõrget taset fantastiliselt maailmale näitasid!
#000012
Sinu e-postiaadressi ei avaldata. Nõutavad väljad on tähistatud *-ga
#000013
Salvesta minu nimi, e-posti- ja veebiaadress sellesse veebilehitsejasse järgmiste kommentaaride jaoks.
#000014